VEGA og Öresundsfestivalen præsenterer

**Strøm-fest i Ideal Bar med Linkoban og Andreas Tilliander**

*Umiddelbart efter programmet til Strøm i Enghaveparken er færdigt fredag den 24. august, fortsætter festen i Ideal Bar med liveoptræden af electro/grime-rapperen Linkoban og svenske Andreas Tillianders nye soloprojekt TM404.*

**Tung bas og japansk horror**

[Linkoban](http://www.facebook.com/Linkoban) har netop spillet en meget rost koncert på dette års Roskilde Festival, der kun understregede hendes store talent som grimerapper. Hendes tekster banker af sted over en bund af dunkende, tung bas og dancehall. Det høres blandt andet på hitsinglen [”Like This”](http://www.youtube.com/watch?v=qw-FcdYASIs).  
  
Linkoban bliver udgivet af Lucy Loves pladeselskab Superbilion Records, og hun har også spillet support for selvsamme pladeselskabsejer på hendes seneste danmarksturné. Linkobans trækker i sine liveshows på japansk horror a la *The Ring* og *The Grudge*.

**Anerkendt eksperimentel producer**

Samme aften kan man også opleve den anerkendte svenske musiker/producer [Andreas Tillianders](http://www.myspace.com/andreastilliander) nye soloprojekt TM404, hvor han spiller en eksperimentel blanding af drone, dub og techno.

Andreas Tilliander har udgivet adskillige soloalbums og spillet med den svenske electropop-gruppe Familijen. I 2009 udkom hans seneste album *Show*, hvor han blandt andet samarbejdede med Kent-frontmanden Jocke Berg. Man kan høre Jocke Bergs stemme smelte sammen med den analoge synth lyd på singlen [”Arlanda”](http://www.youtube.com/watch?v=vrGjlBmiIgE).

Man kan desuden høre de to dj’s [Ulf Eriksson](http://mnmlssg.blogspot.dk/2011/04/ssg-special-ulf-eriksson-kontra-musik.html) (SE) og [Johannes Dybkjær](http://www.facebook.com/people/Johannes-Dybkj%C3%A6r-Andersson/711010537).

**Fakta om koncerten**

Öresundsfestival & VEGA præsenterer

Linkoban (DK) + TM404 (SE) + Ulf Eriksson (SE) + Johannes Dybkjær (DK)   
Fredag d. 24. august kl. 23.00   
Ideal Bar, Enghavevej 40, 1674 Kbh. V  
Gratis adgang  
Læs mere om arrangementet på <http://vega.dk/arrangementer/strm-fest-i-ideal-bar-8332.html>.

*For yderligere oplysninger kontakt venligst*  
Bettina Balle   
Kommunikationsmedarbejder, VEGA  
[bb@vega.dk](mailto:bb@vega.dk) - 3326 0959